Crin Antonescu îi răspunde lui Victor Ponta, după ce acesta l-a numit „candidatul sistemului”: „Oricine are dreptul să se facă de râs”
Candidatul coaliției de guvernare pentru alegerile prezidențiale, Crin Antonescu, i-a răspuns, duminică seară, lui Victor Ponta (PSD) care l-a acuzat că ar fi „candidatul sistemului”: „Este ridicol să spui asta, dar oricine are dreptul să se facă de râs”. Antonescu a subliniat că niciodată nu a avut vreo relație cu șefi ai serviciilor secrete, cu agenți sau cu foști ofițeri recalificați, transmite News.ro.